17/12/2010 | Administración LocalMunicipal
Narón
Departamento de Obras e Urbanismo
Aprobación definitiva da modificación puntual do PXOM do solo rústico apto para urbanizar do entorno do polígono industrial Río do Pozo. Publicación da normativa urbanística

Con data 4 de novembro de 2010, o conselleiro de Medio Ambiente, Territorio e Infraestructuras ditou a orde de aprobación definitiva da Modificación Puntual do P. X. O. M. de Narón do solo rústico apto para urbanizar do entorno do Polígono Industrial do Río do Pozo, redactada pola arquitecta Dna. Carolina Cajide Barbeito e promovida polo Concello de Narón, que foi publicada no DOG núm.225, de 23 de novembro de 2010, e coa posterior corrección de erros publicada no DOG núm.234 de 7 de decembro do presente ano. A continuación publícase a normativa urbanística correspondente á modificación puntual, en cumprimento do previsto no art.92.2 da Lei 9/2002, de 30 de decembro, de ordenación urbanística e protección do medio rural de Galicia. “3.1. – normativa 3.1.1.- Disposicións Xerais.3.1.1.1.- Marco legal A presente Modificación Puntual redáctase de conformidade coa Lei 9/2002, de 30 de decembro, de Ordenación Urbanística e Protección do Medio Rural de Galicia e o actual Plan Xeral de Ordenación Municipal de 2002 do Concello de Narón.3.1.1.2.- Ámbito de aplicación Constitúen o ámbito de aplicación da presente Modificación Puntual do Plan Xeral de Ordenación Municipal de Narón vixente no Municipio de Narón, respecto á modificación proposta os terreos sinalados nos planos de información, que abarcan unha superficie total de 1.176.589 m 2 clasificados como Solo Rústico Apto para Urbanizar. En todos aqueles conceptos e determinacións non recollidos explicitamente na Modificación Puntual, serán de aplicación as disposicións xerais do Plan Xeral de Ordenación Municipal de Narón e as disposicións de carácter vinculante da Lei 9/2002, de 30 de decembro, de Ordenación Urbanística e Protección do Medio Rural de Galicia. A presente Modificación Puntual contén todas as precisións necesarias, tendo en conta o obxecto das mesmas, establecidas na vixente Lei 9/2002, de 30 de decembro, de Ordenación Urbanística e Protección do Medio Rural de Galicia. Engádese a categoría de Solo Rústico de Especial Protección de Infraestructuras O réxime xeral de suelo rústico de protección de infraestructuras, sen prexuízo do establecido na súa específica lexislación reguladora, ten por obxecto preservar os terrenos ocupados por infraestructuras e as súas zonas de afección, así como os que sean necesarios para a implantación doutras infraestructuras novas. - Clasifícase nesta ordenanza o solo comprendido entre as liñas límite de edificación en solo rústico derivadas da Lei 4/94 de Estradas de Galicia, da Lei 25/1988 de estradas e das estradas da rede de Sistema Xeral establecida no PXOM. A tramitación da licenza será, según o uso, a regulada no PXOM. - Accións sobre o solo ou subsolo que impliquen movementos de terra, tales como dragados, defensa de ríos e rectificación de cauces, abancalamentos, desmontes, recheos e outras análogas. - Actividades de ocio, tales como a práctica de deportes organizados, acampada dun día e actividades comerciais ambulantes. - Actividades científicas, escolares e divulgativas. - Construcións e instalacións agrícolas en xeral, tales como as destinadas ó apoio das explotacións hortícolas, almacéns agrícolas, talleres, garaxes, parques de maquinaria agrícola, viveiros e invernadoiros, ou outras análogas. - Construcións e instalacións destinadas ó apoio da gandeiría extensiva e intensiva, granxas, corrais domésticos e establecementos nos que se aloxen, manteñan ou críen animais e instalacións apícolas. - Construcións e instalacións forestais destinadas á xestión forestal e as de apoio á explotación forestal, así como as de defensa forestal, talleres, garaxes e parques de maquinaria forestal. - Instalacións vinculadas funcionalmente ás estradas e previstas na ordenación sectorial destas, así como, en todo caso, as de subministración de carburante. - Instalacións necesarias para os servizos técnicos de telecomunicacións, a infraestructura hidráulica e as redes de transporte, distribución e evacuación de enerxía eléctrica, gas, abastecemento de auga e saneamento sempre que non impliquen a urbanización ou transformación urbanística dos terreos polos que discorren. - Infraestructuras de abastecemento, tratamento, saneamento e depuración de augas, de xestión e tratamentos de residuos, e instalacións de xeneración ou infraestructuras de producción de enerxía. - Instalacións necesarias para a execución e o funcionamento da correspondente infraestructura. - Excepcionalmente, poderá outorgarse licenza, sen necesidade de autorización autonómica previa, para a execución de pequenas construcións e instalacións ó servizo e funcionamento das infraestructuras e das obras públicas, sempre que quede xustificada a proporcionalidade da construción ou instalación coa natureza, extensión e destino actual da finca na que se localice e non se superen os 50 metros cadrados de superficie total edificada nin a altura máxima dunha planta nin 3,50 m. En todo caso, a tipoloxía da edificación e os materiais de construción serán conforme ó artigo 42 da Lei 9/2002. - Muros de contención, así como peches ou valados de fincas nas condicións establecidas no PXOM para o Solo Rústico. - Usos vinculados funcionalmente á infraestructura correlativa, así como os que poidan establecerse a través dos instrumentos de ordenación do territorio. - Todos os restantes. As condicións das edificacións regularanse polo establecido no artigo 42 da Lei 9/2002, de 30 de decembro, de Ordenación Urbanística e Protección do Medio Rural de Galicia, coas modificacións derivadas da lei 15/2004 del 29 de decembro. De acordo co artigo 23 da Lei do Solo de Galicia, no suposto de incorporar, a través de Plans Parciais, áreas de solo rústico, deberanse cumplir os seguintes requisitos: 1. As superficies obxecto de incorporación ó proceso de desenvolvemento urbanístico, deberán ser como mínimo 3 Has, en unidades territoriais continuas, distintas das de carácter lineal seguindo unha vía existente. Esta superficie mínima establécese a efectos de acadar unhas cesións de solo e equipamentos de superficie mínima.2. Xustificarase a viabilidade da iniciativa formulada, tanto dende o punto de vista técnico, como ambiental e urbanístico. a) Mediante o estudio das conexiones viarias necesarias. b) Mediante o estudio dos servizos urbanísticos a executar e a súa conexión coas redes xerais. Con especial énfase na resolución dos problemas de saneamento e tratamento posterior do mesmo. c) Adaptar as medidas necesarias para a integración da iniciativa proposta no ámbito do solo rústico en que se prevé executar o PP e prever as actuacións necesarias para mellorar as condicións e os equipamentos dos núcleos rurais do contorno. Como aspectos fundamentais resolverase: • Adaptación topográfica do novo solo a urbanizar co solo adxacente, evitando impactos de calquera tipo. Presentarase un estudio de impacto ambiental xunto coa proposta. • Adaptación á estructura viaria e mellora das conexións e redes existentes para asegurar a capacidade e adecuación delas ás novas demandas derivadas do novo desenvolvemento. • Adecuación da tipoloxía edificatoria á existente nas zonas adxacentes non podendo superar as alturas de: baixo e 1 planta, excepto cando a área atópese limitando co solo urbano do núcleo de Narón, en cuxo caso admitiranse alturas comprendidas entre baixo+1 e baixo+3 plantas sempre que exista concordancia tipolóxica coas edificacións adxacentes. • Manter a accesibilidade viaria existente no entorno da actuación, repoñendo en todo caso as servidumes afectadas. • Establecer unha transición axeitada respecto ós solos rústicos de protección que puideran existir no entorno da actuación. • No caso da existencia de núcleos rurais delimitados polo Plan Xeral, que se atopen a menos de 500m da actuación esta deberá mellorar de acordo coa Lei do Solo de Galicia, as condicións seguintes dos núcleos: • Mellora da accesibilidade. • Mellora dos servizos urbanísticos, fundamentalmente os relativos ó abastecemento de auga e saneamento, que deberá resolverse de forma conxunta coa intervención. • Os equipamentos e cesións derivados da actuación deberán ser utilizados de forma compartida cos núcleos adxacentes.3. Estableceranse documentalmente as garantías do exacto cumprimento das obrigas e compromisos ós que se refiren os apartados anteriores.4. Os solos deste tipo adxacentes ós Polígonos Industriais existentes ademais do uso residencial establecido, en tipoloxía de vivenda unifamiliar ou plurifamiliar en calquera das súas categorías, poderán desenvolver usos comerciais ou industriais compatibles coa vivenda.5. Nos ámbitos de Solo Urbanizable non Delimitado definidos nos planos de ordenación B, C e E que se atopan nas proximidades do Polígono Industrial Río do Pozo terán os seguintes usos: • Ámbito SUND I/T: estarán permitidos todos os usos previstos na lexislación urbanística excepto o residencial, como excepción admitiranse as viviendas destinadas ó persoal encargado da vixiancia e conservación, de acordo co artigo correspondente ás ordenanzas que regulan a zona industrial. • Ámbito SUND R/T: estarán permitidos todos os usos previstos na lexislación urbanística excepto o industrial non compatible coa vivienda. Permitirase Uso Industrial en Categoría 1ª en situacións A e B. Estes ámbitos rexiranse polos parámetros definidos pola Lei 9/2002, ou disposicións que as substitúan, para o desenvolvemento do Plan de sectorización. Estas determinacións, según o artigo 66 da LOUG, serán as seguintes: • Integración coa estructura de ordenación municipal. • Para as determinacións de ordenación teranse en conta o establecido no artigo 57. • Determinacións do artigo 64 dos plans parciais. • As previsións de dotacións conforme ó establecido no artigo 47 para uso industrial e comercial. • Límites de sostibilidade do artigo 46. Outras determinacións: • Os plans de sectorización que inclúan no seu ámbito as zonas definidas no Plano de Información 10 como rodal de árbores frondosos autóctonos deberán localizar os espazos libres nestas zonas realizando un deseño no que se incorporarán estas masas arbóreas existentes. • Nos bordes da actuación próximos a solos clasificados como Suelo de Núcleo Rural e Rústicos de Especial Protección deberanse localizar os espazos libres a modo de colchón ou de transición. • Teranse en conta para a garantía da recollida e tratamento de residuos, de acordo co incremento da poboación e cos novos usos industriais, toda a normativa de aplicación para a xestión de residuos. • Os plans de sectorización, en base ó establecido na Memoria Ambiental, concretarán a definición das pautas establecidas no Plan de Seguemento Ambiental e Indicadores Ambientais que forma parte do Anexo IV. Establécense unhas zonas de control e seguemento arqueolóxico para desbroce de vexetación tal como se reflicte nos planos de ordenación da presente Modificación Puntual B, C e E. Incorpórase a delimitación da área de protección integral e a área de cautela da Mámoa de O Val / Mámoa de Santa Margarida no plano de ordenación da presente Modificación Puntual (plano B). Ó tempo que se completa a ficha P. A. 15. Incorpórase o elemento catalogado P. A. 21 O Castro no catálogo e no plano de ordenación da presente Modificación Puntual (plano C). O listado de xacementos e bens arqueolóxicos queda definido da seguinte maneira: As fichas a incorporar no catálogo de patrimonio arqueolóxico son as seguintes: DENOMINACIÓN: Mámoa de O Val/ Mámoa de Santa Margarida LOCALIZACIÓN: Estrada a Santa Margarida. O Val. CÓDIGO XACEMENTO: GA 15054018 DESCRICIÓN XERAL: Restos dun túmulo arrasado e esparcido con dimensións duns 30 metros de diámetro e 1,50 metros de altura. Na parte central podemos observar un lixeiro desnivel de 4 metros de diámetro e 30-40 cm de fondo, que probablemente se corresponda co cono de violación do túmulo. Non se observan restos de coraza pétrea, nin marcas ou vestixios de ningún ortostato. PROTECCIÓN ARQUEOLÓXICA: Grao II.1 área de protección integral. Grado II.2 área de cautela. DENOMINACIÓN: O Castro LOCALIZACIÓN: Castro. Castro, Santa María CÓDIGO XACEMENTO: GA 15054004 DESCRICIÓN XERAL: Castro arrasado, probablemente pola construción da igrexa e camposanto de Santa María de Castro, que non conserva estructuras claras visibles, unicamente se intúen dúas pequenas elevacións lonxitudinais curvas e paralelas que se poderían corresponder cos restos arrasados do sistema defensivo (terraplén-foso-terraplén) e que terían continuidade en dirección ás edificacións relixiosas existentes. Ó sur do camposanto obsérvase un pequeno talud de aproximadamente 1 m que podería corresponderse tamén co recinto defensivo. O resto da zona está bastante alterada pola rede de estradas e construcións adxacentes. PROTECCIÓN ARQUEOLÓXICA: Grao III área de protección integral Grado II.2 área de cautela. A presente Modificación Puntual afecta ós planos con referencias: B Clasificación do solo do Termo Municipal E: 1/5.000 C Clasificación do solo do Termo Municipal E: 1/5.000 E Clasificación do solo do Termo Municipal E: 1/5.000 do presente Plan Xeral de Ordenación Municipal, de maneira que a zona afectada quedaría modificada según se reflicte nos seguintes planos da presente Modificación Puntual: B Clasificación do suelo do Termo Municipal según Modificación Puntual substitúe plano B PXOM E: 1/5.000 C Clasificación do solo do Termo Municipal según Modificación Puntual substitúe plano C PXOM E: 1/5.000 E Clasificación do solo do Termo Municipal según Modificación Puntual E: 1/5.000 substitúe plano E PXOM E: 1/5.000 Todos os Plans de Sectorización que se desenvolvan nos ámbitos de territorio afectados pola presente modificación puntual terán que cumplir con todo o establecido no Documento de Informe de Sostenibilidade Ambiental que forma parte do presente documento. Todos os Plans de Sectorización que se desenvolvan nos ámbitos de territorio afectados pola presente modificación puntual terán que cumprir con todo o establecido na Memoria Ambiental que forma o Anexo IV do presente documento e que ten carácter preceptivo e vinculante. En base ó informe emitido con data de 9 de novembro de 2009, informe que ratifica o establecido no informe de 13 de xullo de 2009 pola Dirección Xeral de Estradas, Demarcación de Estradas do Estado en Galicia será necesario que se tomen en conta as seguintes consideracións para os instrumentos urbanísticos de desenvolvemento da presente Modificación Puntual en relación coa estrada de titularidade estatal FE-12: - De acordo co establecido na Lexislación de Estradas, a liña límite de edificación situarase a 50m. da arista exterior da calzada. Para a determinación das limitacións da propiedade dos terreos colindantes, os ramais de enlace e as vías de xiros de interseccións terán en todo caso a consideración de estradas convencionais. Neste suposto, a liña límite de edificación situarase a 25m da nomeada arista (artigo 25 da Lei, 73.2 e 84 do Regulamento). - No caso de establecementos de novas infraestructuras de servizos (abastecemento, rede pluviais, gas, etc.), estas executaranse fóra da zona de dominio público da estrada. - Non se farán novas conexións á FE-12. - Os instrumentos urbanísticos que desenvolvan a modificación puntual requirirán o informe previo do Ministerio de Fomento e será precisa autorización para a execución das correspondentes obras. - O Ministerio de Fomento informará favorablemente o citado Proxecto. En base ó informe emitido con data de 7 de octubre de 2009 pola Dirección Xeral de Infraestruturas será necesario que se tomen en cuenta as seguintes consideracións respecto á estrada de titularidade autonómica AG-64: - Deberá respetarse a liña límite de edificación situada a 30m. da arista exterior da explanación, dende a que ata a estrada queda prohibido calquera tipo de obras de construción, reconstrución ou ampliación, según o disposto no artigo 35 da Lei 4/1994, de 14 de setembro, de Estradas de Galicia. - Os instrumentos urbanísticos que desenvolvan a modificación puntual necesitarán o informe previo da Dirección Xeral de Infraestruturas e autorización das obras polo Servizo Provincial de Estradas de A Coruña. Os ditos instrumentos irán acompañados dun estudio de tráfico no que se estudie a capacidade das conexións existentes e se adapten ás demandas derivadas do novo desenvolvemento e non se permitirán novas conexións. En base ó informe emitido con data de 22 de outubro de 2009 polo Servizo de Vías e Obras da Deputación da Coruña será necesario que se tomen en conta as seguintes consideracións respecto ás estradas de titularidade provincial: - Antes da aprobación dos instrumentos de desenvolvemento será necesario a emisión de preceptivo informe vinculante por parte do Servizo de Vías e Obras da Deputación da Coruña. En base ó informe emitido con data de 4 de decembro de 2009 polo Organismo de Aguas de Galicia dependente da Consellería de Medio Ambiente, Territorio e Infraestruturas será necesario que se tome en conta a seguinte consideración: - Todos os documentos posteriores de desenvolvemento do planeamento, terán a obriga de someterse a informe de Aguas de Galicia. En base ó informe emitido con data de 3 de marzo de 2010 pola Secretaría Xeral de Calidade e Avaliación Ambiental dependente da Consellería de Medio Ambiente, Territorio e Infraestructuras será necesario que se tomen en conta as especificacións sinaladas respecto á correcta xestión dos residuos xerados no citado informe que configura o Anexo G do presente documento. En base ó informe emitido con data de 17 de marzo de 2010 pola Dirección Xeral de Montes dependente da Consellería de Medio Rural será necesario que se tome en conta a seguinte consideración: - Á hora da execución do planificado cumpriranse as especificacións do artigo 23 da lei 3/2007, de 9 de abril, de prevención e defensa contra os incendios forestais en Galicia. En base ó informe emitido con data de 31 de marzo de 2010 pola Dirección Xeral de Conservación da Natureza dependente da Consellería de Medio Ambiente, Territorio e Infraestructuras será necesario que se tomen en conta as especificacións sinaladas no citado informe que configuran o Anexo J do presente documento.” Narón, 9 de decembro de 2010. O alcalde Asdo.: José M. Blanco Suárez.